kardosdrur/scandi-wiki huggingface dataset:
Fróði Benjaminsen

Fróði Benjaminsen (født 14. december 1977) er en færøsk forhenværende international fodboldspiller som spillede som forsvarsspiller og midtbanespiller for Færøernes fodboldlandshold. Benjaminsen spillede for B68 Toftir, HB Tórshavn, B36 Tórshavn, Fram Reykjavík, Víkingur Gøta, NSÍ Runavík og Skála. Han er rekordspiller for Færøernes fodboldlandshold med 94 landskampe. Han var landsholdets kaptajn fra 2008 til 2015.

Hæder

Klub 
B36 Tórshavn
 Færøske liga: 2005
 Færøernes pokalturnering: 2006
 Færøernes Super Cup: 2007
 Atlantic Cup: 2006

Havnar Bóltfelag
 Færøske liga: 2009, 2010, 2013.
 Færøernes Super Cup: 2009, 2010

Individuel 
 Effodeildin Bedste spiller: 2001, 2009, 2010, 2013
 Effodeildin Bedste midtbanespiller: 2013
 Årets hold 2013

Internationale mål 
Scoringer og resultater viser Færøernes mål først.

Referencer 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Havnar Bóltfelag
Fodboldspillere fra B68
Fodboldspillere fra B36
Syvklodsspillet

Syvklodsspillet er et spil i familie med tangram, det har oprindelse i Kina. Omkring år 1900 dukkede det op i Danmark  og bestod af syv klodser i en papæske. For de fleste bød spillet ikke  på andet at hælde klodserne ud og lægge dem på plads igen. Men Hans Koch  så klodsernes endeløse kombinationsmuligheder og lavede til sin nyfødte  søn, Peter født i 1905, en bog om mulighederne i syvklodsspillet i ét  eksemplar med sammensatte figurer af mennesker og dyr.

Syvklodsspillet fra 1918
I  1918 sendte Hans Koch spillet i handelen som "Syvklodsspillet.  Sammenlægningsspil for Børn. 148 forskellige Figurer, alle sammenlagt,  af de til Spillet hørende 7 Brikker".

Syvklodsspillet elementer blev i øvrigt af arkitekt Fredrik Appel anvendt til udsmykning af blændingsfelter på Taastrup Borgerskole i årene 1924-1929.

Mellem 1927 og 1940 N.C. Roms forlag en udgave af spillet. 

I 1959 udsendte Hasle Klinker- og Chamottestensfabrik syvklodsspillet som en reklamegave med brændte lerklodser.

På Hvidovre Hospital er i 1976 Syvklodsspillet brugt som dekoration på vægge for at lette orienteringen på hospitalet.

Noter 

Puslespil
Legetøj
Jógvan Durhuus

Jógvan A. Olafsson Durhuus (født 19. februar 1938 i Vestmanna) er en tidligere færøsk postmand og politiker (TF). Han var lagtingsmedlem i perioderne 1970–1980, 1984–1990 og 1994–2002 for Norðurstreymoy. Han var derefter 1. suppleant for Niklái Petersen frem til 2004.
Durhuus var landbrugs-, skole-, energi- og sundhedsminister fra 1985 til 1988, og derefter landbrugs-, skole- og sundhedsminister fra 1988 til 1989. I løbet af denne periode var han også vicelagmand, og Øssur av Steinum mødte på Lagtinget for ham. Durhuus var medlem af Vestnordisk Råd fra 1996–2001, og var rådets formand fra 1999 til 2000.

Durhuus er gift med Hervør Hanusardóttir Durhuus (født Høgadalsá), datter af Hanus við Høgadalsá.

Referencer 

Litteratur
 Løgtingið 150 – Hátíðarrit, bind 2 (2002), s. 274. (PDF )

Eksterne henvisninger 
 Jógvan Durhuus hos Lagtinget

Lagtingsmedlemmer fra Færøerne
Vicelagmænd fra Færøerne
Politikere fra Tjóðveldi
Skoleministre fra Færøerne
Landbrugsministre fra Færøerne
Sundhedsministre fra Færøerne
Energiministre fra Færøerne
Personer fra Strømø
Snertingegård

Snertingegård er en herregård ved Vordingborg beliggende Fæbyvej 121 i Vordingborg Kommune, Sværdborg Sogn, tidligere Hammer Herred, Præstø Amt.

Historie 
Herregården blev oprettet 1774 efter en auktion over krongods i Vordingborg Rytterdistrikt, hvor gården (ud af tolv) var blevet købt af den hovedrige schweiziske finansmand Reinhard Iselin, som to år senere blev dansk baron.

1804 skødedes den (24 3/8 tønder hartkorn) tillige med Marienberg og Iselingen til amtsforvalter H.H.P. Reiersen. Senere har den været ejet af S. Busk, hvorefter den 1839 (1833?) for 36.950 Rdl. købtes af inspektør P. Lund. I 1852 blev gården købt for 85.000 Rdl. af krigsminister C.F. Hansen, som i årene 1856-57 lod hele herregården nyopføre efter tegninger af Ferdinand Meldahl. Efter krigsministerens død i 1873 blev den i 1875 overtaget af kaptajn Christian Frederik Gustav Hansen (1822-1899), som var krigsministeren uægte søn, der i 1828 var blevet anerkendt som ægtefødt. Dernæst overtog sønnen Edward Joachim Hansen (1856-1922) gården. I 1905 skiftede ejendommen ejerfamilie, da amtsforvalter Ludvig Munthe Brun (1854-1927) overtog gården. Hans enke beholdt den til 1930.

Muligvis har der dog allerede i gammel tid ligget en hovedgård i Snertinge, thi 1422 nævnes en væbner Jens Knudsen af Snertinge. — Jep Mortensen Væbner af "Suidninge" nævnes 1398.

Arkitektur 
Hovedbygningen er i to etager i rød blankmur i mursten på en sokkel af kampesten. Hovedfacaden, som vender mod nord, brydes af en midterrisalit, som afsluttes som et tårn med en skifer- og zinkbeklædt løgkuppel. Mod haven i syd har hovedbygningen to korte sidefløje, mens den østlige gavl brydes af en enetages zinktækket karnap. Herregårdens gavle er svungne, mens bygningen krones af opskalkede, udkragende tegltage. Overalt har hovedbygningen oprindelige, opsprossede hvidmalede vinduer. I det indre har bygningen delvist bevaret en ældre planløsning. Også avlsgården er tegnet af Meldahl.

Stilen er historicisme, hvor Meldahl har kombineret motiver fra dansk herregårdsarkitektur i renæssancen med enkeltheder fra italiensk renæssance.

Siden 1978 har herregården (hovedbygning og avlsgård) været fredet.

Ejerrække 
 Før 1774: Kronen
 1774-1781: Reinhard Iselin
 1781-1804: Boet efter Reinhard Iselin
 1804-1810: Hans Henrik Peter Reiersen
 1810-1833: S. Busk
 1833-?: P. Lund
 ?-1852: Sophie Lund
 1852-1873: Christian Frederik (Friedrich) Hansen
 1873-1875: Boet efter C.F. Hansen
 1875-1899: Christian Frederik Gustav Hansen (søn)
 1899-1905: Edward Joachim Hansen (søn)
 1905-1927: Ludvig Munthe Brun
 1927-1930: Enkefru Brun
 1930-1954: Paul F. Thymann
 ?-2004: Kaj Hviid-Nielsen
 2004-nu: Klaus Birger Liljegren Jønsson

Kilder 
 Opslag i Danske Herregårde 
 Fredningssag: Snertingegård

Fredede slotte og herregårde i Danmark
Herregårde i Præstø Amt
Ferdinand Meldahl
Etableret i 1774
Bygninger, konstruktioner og anlæg i Vordingborg Kommune
Rawbite

Rawbite er en økologisk frugt & nøddebar, der er udviklet i Danmark.

Rawbite bliver produceret på Rawbite Organic Factory i Bagsværd og forhandles i 35 lande.

Historie 
Firmaet Rawbite blev grundlagt i 2010 af Morten Fullerton, Nikolaj Lehmann og Rolf Bau.

Referencer 

Mad fra Danmark
Etableret i 2010
Óla Jákup Jensen

Óla Jákup Kristian Jensen eller Ole Jacob Jensen (født 3. januar 1898 i Kvívík, død 9. april 1991) var en færøsk politiker (FF). Han var sømand, skipper og senere købmand, og var uddannet skipper. Han var bestyrelsesmedlem i Sjóvinnubankin 1954–1973. Jensen var også bestyrelsesmedlem i Føroya skipara- og navigatørfelag i flere år fra 1931 og fremefter, og var formand i otte år. 

Han var valgt til Lagtinget fra Norðurstreymoy 1943–1945. Han indtrådte senere som minister uden portefølje og vicelagmænd i Kristian Djurhuus' anden regering 1957–1959 i stedet for Hákun Djurhuus, der var blevet valgt til Folketinget.

Referencer 
Løgtingið 150 – Hátíðarrit, bind 2 (2002), s. 297. (PDF)

Politikere fra Fólkaflokkurin
Lagtingsmedlemmer fra Færøerne
Vicelagmænd fra Færøerne
Erhvervsfolk fra Færøerne
Søfolk fra Færøerne
Personer fra Strømø
Ministre uden portefølje fra Færøerne
Købmænd fra Færøerne
Olaf Olsen (politiker)

Olaf Olsen (født 17. april 1935 i Søldarfjørður) er en tidligere færøsk forretningsmand og politiker (FF).

Han er uddannet styrmand fra 1959, skibsfører fra 1965 og ingeniør fra DTH fra 1967. Efter at have været skipper, var Olsen direktør i fiskeredskabsfabrikanten p/f Vónin i Fuglafjørður 1971–1989 og rederiet p/f Beta på Saltangará 1977–1989 og 1994–2004, undtagen i årene som minister. Olsen var bestyrelsesmedlem i Føroya Banki 1979–1989 og 1991–1993, medlem a Fiskivinnuráðið 1979–1980 og bestyrelsesformand i ferskfiskauktionen Fiskamarknaður Føroya fra 1993.

Olsen var valgt til Lagtinget fra Eysturoy 1980–1994. Han var fiskeri- og handelsminister i Pauli Ellefsens regering 1981–1983 og industri-, sundheds- og handelsminister i Jógvan Sundsteins anden regering 1989–1991.

Olsen er gift med Hanna (født Sundstein), søster til tidligere lagmand Jógvan Sundstein.

Referencer 
 Løgtingið 150 – Hátíðarrit, bind 2 (2002), s. 332. (PDF )

Politikere fra Fólkaflokkurin
Lagtingsmedlemmer fra Færøerne
Vicelagmænd fra Færøerne
Fiskeriministre fra Færøerne
Erhvervsministre fra Færøerne
Sundhedsministre fra Færøerne
Søfolk fra Færøerne
Erhvervsfolk fra Færøerne
Personer fra Østerø
Ingeniører fra Færøerne
Handelsministre fra Færøerne
Dipylontårnet på Carlsberg

Dipylontårnet på Carlsberg eller Dipylon (græsk for dobbeltport) er porten til Ny Carlsberg fra Vesterbro. Porten er tegnet af Vilhelm Dahlerup og opført 1892, den består af to gennemkørsler med klokketårn ovenover.  Facaderne er dekorerede, og på portens inderside finder man øverst et persongalleri, der bl.a. tæller Carl Jacobsen, hans hustru og søn, arkitekten, murermesteren og en bryggeriarbejder. Øverst er der et ur og et klokkespil. Bygningen er fredet.

Se også 
 Elefantporten på Carlsberg

Eksterne henvisninger 
 Dipylon | Carlsberg Wiki | FANDOM powered by Wikia

Noter 

Carlsberg Byen
Porte i Danmark
Rikard Long

Richard Sigmund Long kaldet Rikard Long (født 23. januar 1889 i Tórshavn, død 16. december 1977 smst.), var en færøsk lærer, forfatter og politiker (FF).

Han var søn af Svanhilda Pálsson fra Vágur og danskeren Georg Long fra København. Han tog examen artium i 1907 og filosofikum i 1909. Long begyndte at studere ved Københavns Universitet i 1909, først medicin og senere sprog, men aflagde aldrig nogen eksamen. Han var lærer ved Tórshavn skipperskole (Tórshavnar skiparaskúli) 1914–1916 og 1919–1920, samt lærer ved Færøernes middel- og realskole (Føroya Millum- og Realskúli) 1921–1954.

Long var formand i Studenterforeningen 1916–1918 i København, Havnar Sjónleikarfelag 1928–1930, Føroya Ungmannafelag 1932–1943, Føroya Lærarafelag 1933–1942. Betyrelsesmedlem i Varðin 1919–1950, og formand 1935–1950. Long var valgt til Lagtinget fra Suðurstreymoy 1943–1958, og var minister og vicelagmand i Kristian Djurhuus' første regering 1950–1954.

Long var en af Færøernes mest anerkendte litteraturkritikere, og blev tildelt M.A. Jacobsens Heiðursløn for skønlitteratur i 1976.

Bibliografi 
 1939 – Færøerne, Danmark, Grønland
 1964 – Fornnorrøn Lesibók I–II
 1979 – Kveit og kannað

Referencer 
Løgtingið 150 – Hátíðarrit, bind 2 (2002), s. 314–315. (PDF )

Eksterne henvisninger 

 Rikard Long på snar.fo

Lærere fra Færøerne
Lagtingsmedlemmer fra Færøerne
Vicelagmænd fra Færøerne
Politikere fra Fólkaflokkurin
Personer fra Thorshavn
Faglitterære forfattere fra Færøerne
Litteraturkritikere fra Danmark
Ministre uden portefølje fra Færøerne
Haydée Tamara Bunke Bider

Haydée Tamara Bunke Bider, bedre kendt som Tania, (født 19. november 1937 i Buenos Aires, Argentina; død 31. august 1967 i Vado de Puerto Mauricio, Bolivia) var spion og hemmelig agent for DDR, kommunistisk revolutionær og den eneste kvinde som kæmpede sammen med guerillahæren i Bolivia som blev ledet af Che Guevara.

Litteratur 
 Estrada, Ulises (2005) «Tania: Undercover with Che Guevara in Bolivia», Ocean Press, 
 Guevara, Che «The Bolivian Diary: The authorized edition», Ocean Press, 

Personer fra DDR
Personer fra Buenos Aires
Revolutionære
Kommunister
SvømmeCenter Falster

SvømmeCenter Falster er en svømmehal i Nykøbing Falster på Falster. Hallen ligger i den østlige ende af byen mellem Falster City Camping og CELFs afdeling på Østerbro. Hallen indeholder et bassin med otte baner, spa-bassin, vandrutchebane på 66 m og et varmtvandsbassin på 31 °C. I alt dækker SvømmeCenter Falster 3.445 m2.

Tidligere lå svømmehallen i Nykøbing F. Hallen på Engboulevarden i lige uden for Centrum. Det er den ene af to svømmehaller på Falster, hvoraf den anden er Nordfalster Svømmecenter i Nørre Alslev. Begge er ejet af Guldborgsund Kommune.

Referencer

Eksterne henvisninger 
Officiel hjemmeside 

Svømmehaller i Danmark
Bygninger, konstruktioner og anlæg i Nykøbing Falster
Sport i Nykøbing Falster
Svantes viser

Svantes viser er et album med viser skrevet af og sat i musik af Benny Andersen og indspillet af Povl Dissing og Benny Andersen i 1973. Albummet er baseret på Benny Andersens lille roman med indlagte viser af samme navn som albummet; romanen blev udgivet året forinden.

Baggrund 
I den lille roman præsenterer Benny Andersen den fiktive Svante Svendsen, som han hævder at have mødt i 1946, mistet forbindelsen med, og igen har mødt omkring 1960, hvorpå de, uden at have en masse tilfælles, sås indimellem, indtil Svante forsvandt i 1971. Romanen handler om deres forhold, hvor de begge skriver digte: Benny Andersens digte er dem, han virkeligt har udgivet, ofte i modernistisk stil, mens Svante skriver mere jordnære digte om sit eget liv på godt og ondt. Disse digte er sangbare, og Benny Andersen har skrevet musik til dem, hvortil der er noder bagest i bogen.

Bogen indeholdt 13 digte, og Benny Andersen havde en idé om, at Povl Dissing ville være den rigtige til at indsynge dem, med Andersen selv på klaver. I første omgang var Dissing dog ikke interesseret, men da han manglede nogle engagementer, gik han med til at tage med Andersen ud og spille nogle af sangene ved koncerter i begyndelsen af 1973. Dissing havde allerede sunget én af sangene i et radioprogram i slutningen af 1960'erne ("Brev fra dig"), og de enedes om, at Povl Dissing ikke skulle spille Svante, der sang sangene, men blot en sanger, der fremførte Svantes efterladte værker. Efter fire koncerter indspillede parret sangene til udgivelse på album. Der var ikke megen tro på projektet med et dansksproget album med viser i en periode med fokus på beatmusik på engelsk, men producer Peter Abrahamsen satte sine sparepenge ind på projektet og udgav det på sit eget lille pladeselskab.

Spor

Modtagelse 
Albummet viste sig at overgå alle forventninger i salg. Man havde håbet på at sælge omkring 5.000 eksemplarer i 1973, men et års tid senere var der solgt det tidobbelte, og fyrre år senere er solgt langt over 100.000 eksemplarer af albummet. Blandt viserne på albummet er den eneste egentlig optimistiske og positive, "Svantes lykkelige dag", blevet en slags evergreen, der er optaget i Højskolesangbogen. 

Albummet blev optaget i Kulturkanonen fra 2006 som et af ti album med populærmusik.

Samarbejdet om Svantes viser førte til et langvarigt samarbejde mellem Dissing og Andersen, der udgav flere album efterfølgende med materiale skrevet af Benny Andersen, heriblandt Oven visse vande (1981), Hymner og ukrudt (1984) og Over adskillige grænser (1988).

Kilder 

Album fra 1973
Kulturkanonen
Thomas Arabo

Thomas Arabo (født 20. november 1940 i Sørvágur) er en tidligere, færøsk civilingeniør og politiker (JF).

Efter sømandsskolen i Tórshavn blev han uddannet civilingeniør i Danmark i 1973. Arabo blev teknisk direktør og senere administrerende direktør i Strandfaraskip Landsins. Han afgik som direktør i 1996. Han havde orlov for at være daglig leder for forløberen til Nordisk Atlanterhavssamarbejde (NORA) 1981–1989 og minister 1991–1994. Arabo var bestyrelsesformand i Smyril Line 1986–1991. Han har undervist ved  fiskeriskolen i Vestmanna og handelshøjskolen i Tórshavn.

Arabo var valgt ind i Lagtinget fra Norðurstreymoy 1984–1988 og 1990–1994. Han var formand i Lagtingets revision 1985–1988. Han var industri- og handelsminister i Regeringen Atli Dam VI 1991–1993, og fik ansvaret for skolesager i forbindelse med en ny regeringsdannelse i 1993. Arabo var fiskeri- og industriminister i Regeringen Marita Petersen 1993–1994.

Han er gift og bosat i Oyrareingir ved Kollafjørður. En af hans sønner er Ben Arabo, som er direktør for Atlantic Petroleum og bestyrelsesformand for The Faroe Oil Industry Association (FOIB).

Referencer 

Lagtingsmedlemmer fra Færøerne
Erhvervsministre fra Færøerne
Personer fra Vågø
Politikere fra Javnaðarflokkurin
Ingeniører fra Færøerne
Fursuit

En fursuit er et kostume udformet som et dyr. Fursuits kan benyttes for sjov, som arbejde eller for velgørenhed.

Begrebet "fursuit" menes at være blevet skabt i 1993 af Robert King og kan også referere til dyremaskotkostumer i almindelighed i modsætning til menneskelige maskotter eller maskotter udformet som ting.

Fursuits associeres med furry fandom, en fandom dedikeret til antropomorfiske dyrefigurer, hvor bæreren måske benytter en anden personlighed, mens vedkommende har kostumet på.

Udformning 
Mange dragter omfatter speciel polstring eller andet, der kan give figuren det ønskede udseende, noget der især er relevant ved større figurer eller dem med et bestemt køn. Prisen for et kostume kan variere fra få hundrede til titusinder af kroner, afhængig af de benyttede materialer og hvor kompleks dragten skal være.

Der er blevet udviklet et type kendt som tre fjerdedeles dragt, der består af hoved, arme og bukser udformet til at se ud som ben, fødder og hale af et bestemt dyr eller med en torso i stedet for ben. Denne form for fursuit fungerer godt for figurer, der kun er iført T-shirt eller bukser.

Fursuits kan være dyre at rengøre.

Brug 
Dyrekostumer har været en del af menneskelig kultur siden forhistorisk tid. Nogle af traditionerne fra dengang har overlevet så som ved festivallen Kurentovanje i slovenske Ptuj, hvor deltagerne er klædt i kostumer af fåre- eller kaninskind med fjer og dyrehorn som del af et frugtbarhedsritual. Den amerikanske cirkusdirektør P.T. Barnum havde en mand klædt ud i en fursuit som en "abemand", der spiste råt kød, som del af sit show i London i 1846.

Fursuits er blevet brugt som kostumer i film og tv-serier. Fursuiten der blev benyttet i tv-serien Harry and the Hendersons kostede 1 mio. USD. Fursuits har også været involveret i hændelser, hvor folk mente at have set Bigfoot. 

Nogle deltagere i rollespil laver omfattende kostumer, herunder fursuits, til deres figurer med vægt på japansk popkultur så som manga, anime og videospil.

Nogle fans bruger fursuits som et arbejde eller til at skaffe opmærksomhed ved begivenheder eller velgørenhed. Det kan omfatte maskotter ved sportskampe, men her bør det dog bemærkes, at ikke alle maskotter er fursuiters og omvendt. Mange er hyret gennem et bureau til at repræsentere en figur, mens andre tager deres egne kreationer med til begivenheder i stedet.

Noter

Eksterne henvisninger 

Udklædning
Port (indkørsel)

Port (latin pórta) er indkørslen på en bygning. Man skelner mellem husporte, byporte, fæstningsporte, borgporte og tempelporte

Den romerske byport Porta Nigra i Trier findes endnu, som et af de tidligste bevarede eksempler i Europa. De middelalderlige byporte forsynedes med tårne, såkaldt porttårne. Til de middelalderlige borgporte førte en vindebro ofte over voldgraven.

I Danmark findes der kun to middelalderlige byporte bevaret i hhv. Stege (Mølleporten) og Faaborg (Vesterport), mens Prinsens Port i Fredericia stammer fra midten af 1700-tallet. Alle har været en del af byens fæstningsanlæg.

Referencer

Eksterne henvisninger 
 

Bygninger, konstruktioner og anlæg
Gennemgange
Niels Pauli Danielsen

Niels Pauli Danielsen (født 6. december 1938 på Tvøroyri) er en tidligere færøsk præst og politiker (KrF).

Han blev født på Tvøroyri på Suðuroy, og voksede op i en indremissionsk familie i Vágur. Han har præliminæreksamen fra Vágs skúli fra 1955, studentereksamen fra Rønde Gymnasium fra 1958 og teologisk embedseksamen fra Københavns Universitet fra 1968. Før han studerede, var han lærervikar og sømand. Danielsen var sognepræst på Viðareiði 1968–1973, residerende kapellan på Nes 1973–1974, sognepræst på Strendur og i Skála 1974–1980 samt sognepræst i Klaksvík 1979–2009.

Danielsen var medlem af kommunalbestyrelserne i Viðareiði 1970–1974 og Sjógv 1977–1980, herunder borgmester 1971–1974. Danielsen var social- og kommunalminister i Atli Dams fjerde regjering 1985–1988 og valgt til Lagtinget fra Norðoyar 1988–1994. Han var også formand for Kristiligi Fólkaflokkurin en periode før partiet blev nedlagt.

Referencer 

Lagtingsmedlemmer fra Færøerne
Socialministre fra Færøerne
Kommunalministre fra Færøerne
Præster fra Færøerne
Personer fra Suderø
Søfolk fra Færøerne
Borgmestre fra Færøerne
Politikere fra Kristiligi Fólkaflokkurin
Demmus Hentze

Demmus Hentze (født 4. december 1923 på Sandur, død 3. januar 2016 i Tórshavn) var en færøsk advokat og politiker (Fólkaflokkurin).

Hentze blev uddannet cand.jur. fra Københavns Universitet fra 1952. Han var advokat fra 1953, sagfører i Føroya Rættur fra 1958 og har drevet egen advokatforretning, Advokatskrivstovan Hentze 1981–2010. Han er fortsat tilknyttet advokatforretningen, som i dag drives af datteren, advokat Turið Debes Hentze i Tórshavn. Demmus Hentze var desuden brasiliansk konsul på Færøerne.

Hentze var valgt til Lagtinget fra Sandoy 1966–1974 og 1978–1980. Han var medlem af Lagtingets delegation til Nordisk Råd 1973–1980, formand i Landsskattenævnet 1964–1975 og finansminister i Atli Dams anden og tredje regering 1975–1981.

I 1978 blev han ridder af Dannebrogordenen.

Hentze var sønnesøn af Jóhan Michael Hentze og oldebarn af Jóan Petur Hentze. Han var gift med Helena, født Debes, de fik tre døtre: Turið Debes Hentze, som er advokat, Bergljót Debes Hentze, som arbejder i Kringvarp Føroya og Anna Debes Henze, som arbejder som psykolog.

Referencer

Litteratur 
Løgtingið 150 – Hátíðarrit, bind 2 (2002), s. 286. (PDF )

Eksterne henvisninger 
 Advokatskrivstovan Hentze  

Politikere fra Fólkaflokkurin
Diplomater fra Brasilien
Lagtingsmedlemmer fra Færøerne
Finansministre fra Færøerne
Riddere af Dannebrog
Personer fra Sandø
Advokater fra Færøerne
Jurister fra Danmark
Alumni fra Københavns Universitet
Tórbjørn Poulsen

Tórbjørn Poulsen (født 25. januar 1932 i Tórshavn, død 7. november 2014 smst.) var en færøsk civilingeniør og politiker (SF).

Han blev uddannet civilingeniør fra DTH 1959. Poulsen var leder ved LORAN-anlægget ved Vágur på Suðuroy 1959–1962, ingeniør i Post- og Telegrafvæsenet i Danmark 1962–1973 samt afdelingsleder i Telefonverk Føroya Løgtings (TFL, nu Føroya Tele) 1973–1997.

Poulsen var finans-, kommunal- og kulturminister i Pauli Ellefsens regering 1981–1985, medlem af ligningsnævnet i Tórshavn 1985–1988 og valgt til Lagtinget fra Suðurstreymoy 1988–1990. Han har også haft bestyrelseshverv i offentlige kulturinstitutioner underlagt Nordisk Råd, såsom Norðurlandahúsið 1985–1991 og 1996–1997 samt Nordens Institut i Grønland (NAPA) 1998–2000.

Familie 
Tórbjørn Poulsen var søn af Poul á Grundini fra Eiði og Mia á Lava. De boede på hjørnet af Varðagøta/Sjúrðargøta i Rabarbekvarteret i Tórshavn. Han var gift med Ásla, født Mouritsen, datter Sigrid Johannesen fra Funningur og Hans Pauli Mouritsen fra Sørvágur. De fik fire børn Guðrið, Marjun, Poul Henrik og Sigmar. Poul Henrik Poulsen var gift med Katrin Kallsberg og døde i 2005.

Referencer 

Politikere fra Sjálvstýrisflokkurin
Lagtingsmedlemmer fra Færøerne
Finansministre fra Færøerne
Kulturministre fra Færøerne
Kommunalministre fra Færøerne
Ingeniører fra Færøerne
Personer fra Thorshavn
Walk Right Back

Walk Right Back er det tiende studiealbum fra den danske pop/rock duo Brødrene Olsen, der udkom den 30. april 2001 på CMC. Albummet er produceret i samarbejde med Stig Kreutzfeldt, som Brødrene Olsen første gang arbejdede sammen med på deres fjerde album, Back on the Tracks (1976). Om albummet har Jørgen Olsen udtalt: "Vi håber, det ligger melodimæssigt i 60er-traditionen og produktionen i 2001. Vi vedkender os gerne at høre til den tradition, hvor der skulle være et versestykke og et refrain. Det skulle gerne sige klask. Ellers var melodien ikke noget værd. Det er vores tradition". Walk Right Back har solgt 100.000 eksemplarer i Danmark.

Brødrene Olsen optrådte med "Fly on the Wings of Love" og albummets første single, "Walk Right Back" ved åbningen af Eurovision Song Contest 2001 i Parken.

Spor

Hitlister

Ugentlige hitlister

Årslister

Kilder 

Album fra 2001
Album fra Danmark